Toshkent viloyatida 11 yoshli bola yuk mashinasi bosib ketishi oqibatida halok bo‘ldi (video)

Toshkent viloyati Yangiyo‘l shahrida 11 yoshli velosipedchi yuk avtomobili g‘ildiraklari ostida qolib, halok bo‘ldi, deya xabar berdi Toshkent viloyati IIBB axborot xizmatiga tayanib “UzNews.uz”.
Ma’lum bo‘lishicha, 2021-yilning 21-oktabr kuni, taxminan, soat 11:00 larda Yangiyo‘l tumani hududidan o‘tgan avtomobil yo‘lida 2010-yilda tug‘ilgan bola velosipedda harakatlanib ketayotgan vaqtida, ehtiyotsizlik oqibatida, shu yo‘nalishda harakatlanib ketayotgan 1963-yilda tug‘ilgan haydovchi boshqaruvidagi Howo rusumli yuk avtomobilining orqa g‘ildiraklari ostiga yiqilib tushgan.
YTH oqibatida bolakay voqea joyida halok bo‘lgan.
Hozirda holat bo‘yicha tergov surishtiruv ishlari olib borilmoqda.